b"\n_START_ARTICLE_\nNihoni\n_START_SECTION_\nHist\xc3\xb2ria\n_START_PARAGRAPH_\nLa Uni\xc3\xb3 Internacional de Qu\xc3\xadmica Pura i Aplicada (IUPAC) va denominar temporalment a l'element com Ununtrium. Aquest nom no \xc3\xa9s m\xc3\xa9s que una identificaci\xc3\xb3 sistem\xc3\xa0tica que se li d\xc3\xb3na als nous elements, seguint un procediment utilitzat per la IUPAC, que identifica els elements sense nom pel seu nombre at\xc3\xb2mic: (\xe2\x80\x9cununtri\xe2\x80\x9d) significa (\xe2\x80\x9cu-u-tres\xe2\x80\x9d), amb la terminaci\xc3\xb3 (\xe2\x80\x9cium\xe2\x80\x9d), un sufix est\xc3\xa0ndard per als elements qu\xc3\xadmics en angl\xc3\xa8s._NEWLINE_Els investigadors del Centre RIKEN Nishina \xe2\x80\x94Center for Accelerator-based Science, (RNC)\xe2\x80\x94  van aconseguir generar una cadena de sis desintegracions alfa consecutives, produ\xc3\xafdes en els experiments realitzats a la f\xc3\xa0brica de radiois\xc3\xb2tops RIKEN \xe2\x80\x94Radioisotope Beam Factory (RIBF)\xe2\x80\x94,  identificat de manera concloent l'element 113 a trav\xc3\xa9s de les desintegracions a nucleids fills ben coneguts. El resultat, publicat en la revista Journal of Physical Society del Jap\xc3\xb3, va ser el primer pas per reclamar els drets del nom de l'element 113 per al Jap\xc3\xb3. L'element 113 es va sintetitzar al Jap\xc3\xb3 el\xc2\xa02015._NEWLINE_L'assoliment del descobriment del nihoni s'ha atribu\xc3\xaft oficialment al RIKEN Nishina Center for Accelerator-Based Science del Jap\xc3\xb3.\n_START_SECTION_\nDenominaci\xc3\xb3\n_START_PARAGRAPH_\nL'element va rebre oficialment el nom en angl\xc3\xa8s de nihonium  mitjan\xc3\xa7ant una comunicaci\xc3\xb3 de la IUPAC del 28 de novembre de 2016, adapta al catal\xc3\xa0 com nihoni. El nom prov\xc3\xa9 de la paraula japonesa per a \xc2\xabJap\xc3\xb3\xc2\xbb (\xe6\x97\xa5\xe6\x9c\xac , Nihon), en un clar homenatge al pa\xc3\xads on ha estat descobert._NEWLINE_D'acord amb la nomenclatura de Mendeleiev per a elements innominats i encara no descoberts, hauria d'haver-se denominat eka-tal\xc2\xb7li o dvi-indi. No obstant aix\xc3\xb2, segons les recomanacions de la IUPAC publicades en 1979, l'element es va denominar provisionalment ununtri\xc2\xa0(amb el s\xc3\xadmbol corresponent Uut), un nom sistem\xc3\xa0tic de l'element amb el qual se'l va poder identificar, fins que el descobriment de l'element va ser confirmat, rebent el seu nom oficial definitiu de nihoni. No obstant, aquestes recomanacions van ser ignorades en alguns mitjans cient\xc3\xadfics, on es designava com a element 113, amb el s\xc3\xadmbol (113), o simplement 113.\n_START_SECTION_\nAplicaci\xc3\xb3\n_START_PARAGRAPH_\nPer la seva vida mitjana tan redu\xc3\xafda de tan sols mil\xc2\xb7lisegons a minuts i la seva inestabilitat s\xc3\xb3n nul\xc2\xb7les les aplicacions industrials o comercials d'aquest element s\xc3\xbaper pesat, per la qual cosa la seva aplicaci\xc3\xb3 es relega nom\xc3\xa9s a la recerca cient\xc3\xadfica."